- Կարևորելով ՀԱՊԿ-ի դերակատարությունը՝ որպես մեր երկրի անվտանգության միջավայրի ձևավորման հարցում նշանակալի գործոն, ցավում եմ, որ մենք բաց թողեցինք նրա խորհրդարանական ձևաչափի՝ Հայաստանում անցկացման հնարավորությունը: Վերջին հինգ ամիսների ընթացքում սա ՀԱՊԿ-ի հետ կապված մեր երկրորդ անզգույշ վերաբերմունքն էր: Չեմ կարծում, թե ռուսական կողմը քաղաքական դեմարշ է արել՝ խորհրդարանական վեհաժողովը Մոսկվա տեղափոխելով: Սակայն մեր իշխանությունները պետք է հաշվի առնեին նաև այս հանգամանքը և չշտապեին առաջնորդվել միայն կուսակցական շահերով: